﻿ 1 PUNCTUL Un punct micuţ dormita în învelişul lui cosmic Nu ştia că circulă fără timp prin spaţiul sideral, încă din minutele următoare facerii lumii Dacă l-ar fi întrebat cineva unde călătoreşte, punctul ar fi jurat că se deplasează fără ţintă La un moment dat, atît cît l-ar fi împins o frunză aurită, fu atins de un Suflu Cosmic plăcut ca o adiere de aer cald într-o seară geroasă iar punctul căpătă conştiinţa că e Viu Cum adică Viu ? se întrebă imediat puctul Ai primit de la Mine Viaţă Ai primit puterea să te poţi transforma într-o linie, iar cu ea vei putea crea un pătrat, un cerc, un triunghi Daaa ? întrebă total derutat punctul Şi ce să fac cu aceste semne ? Ai putea învăţa să construieşti de exemplu ! răspunse Suflul Chiar aş vrea să văd cum îţi imaginezi tu universul Meu Dar tu cine eşti ? întrebă şi mai nedumerit punctul Eu sunt parte din Cel care a te-a făcut Cînd vrei să vorbeşti cu Mine chiamă-Mă Cu bine ! Stai puţin ! se îngrijoră punctul , cum o să Te chem dacă nu ştiu cine eşti ? De acum încolo eşti parte din Mine Gîndeşte-te la Mine şi Eu îţi voi răspunde ! răspunse zîmbind Suflul aurit şi se depărtă Deşi la început punctul obsevă cu oarecare superficialitate împrejurul lui totuşi, se simţi năucit În jurul unor profunde fîntîni de Lumină, copleşitoare aglomeraţii de puncte imposibil de numărat, străluceau în combinaţii de forme incredibil de colorate Unele păreau că zboară pe straturi de aripi transparente, altele păreau că s-au culcat pe o pajişte ţesută numai şi numai din lumină Unele se înălţau pînă dincolo de limita la care punctul putea vedea, altele se pitiseră în adîncul de nestrăbătut al Spaţiului înconjurător… Distanţa dintre el şi tot ce putea cuprinde cu privirea însă, părea pe cît de relativă, pe atît de flexibilă iar asta-i dădu curaj Observînd că se deplasează în continuare, Punctul se gîndi să traseze o linie Atît făcu se gîndi iar linia începu să se formeze dreaptă, aparent nesfîrşită Curios, Punctul păşi pe dîra luminoasă care se întindea 2 înaintea sa şi merse, merse , merse pînă cînd începu să se plictisească Atunci ca un înotător care se aşează peste valuri se lăsă pe o parte şi coti fără să-şi dea seama spre dreapta Îmbătat de noutate, mişcarea lui prinse viteză şi curînd ameţi dar atît de mult îi plăcu să se învîrtească în cerc încît stîrni un nor de pulbere stelară La rîndul ei, străbătînd princiară Spaţiul, Lumina Sorilor vecini începu să urmărească plină de interes mişcarea circular-nebunească a acestui Punct îmbătat de Viaţă Aşi putea chiar spune că Lumina observa cu o oarecare îngrijorare dimensiunea mereu crescîndă a norului de pulbere stelară care-şi aduna fustele multiple în jurul Punctului trezit la viaţă După toate aparenţele, avea să ne nască o Cometă Încă una Razele Luminii pipăiau cu degete inegale această cometă nouă care precis avea să facă o boroboaţă dacă era lăsată de capul ei iar una dintre raze se gîndi la Suflul aurit : să intervină, să facă ceva pentru a opri un posibil accident Lasă-l să înveţe, veni răspunsul din Suflul aurit Dă-i timp Mai ales, dă-i Lumină să vadă ce face! Se supuse Lumina iar Punctul, deveni cu adevărat o cometă Teoretic, cometa se deplasa prin spaţiu în linie dreaptă dar vezi, odată ce s-au format Liniile capătă Viaţă Încep să aibă curiozităţi, opinii, ajung la concluzii personale şi acţionează conform cu părerile dobîndite Dezvoltă o individualitate proprie Punctul nu ştia desigur că şi ele, Liniile au dreptul de a-şi alege drumul pe care se vor dezvolta Că au viaţa lor Nu ştia că libertatea de a alege e problema cea mai dificilă a oricărui început Mai ales atunci cînd nu ţi-e clar faţă de ce puncte de reper alegi Neştiutor şi indiferent la orice i-ar fi înfrînat voinţa proprie, Punctul se învîrtea nebuneşte în centrul unei ameninţătoare Comete Îmbătat de succesul primei sale creaţii , Punctul confundă elanul entuziasmului iniţial cu victoria şi nu luă seama nici la miriadele de puncte care formau capul de berbec al noii comete, nici la celelalte nenumărate puncte care se desfăşurau în coada cometei Cu evidenta aroganţă a oricărui tînăr impetuos, Punctul nostru se consideră creatorul unui nou corp ceresc aşa că se simţi întrucîtva Stapînul Lumii Se gîndi să pornească la cucerirea Universului Atît făcu, se gîndi Se gîndi să cucerească Nu-şi puse problema să întrebe Suflarea Aurită dacă e momentul,dacă face bine, dacă are şanse de reuşită Nu ceru sfat, nu 3 rugă pe nimeni să-l ajute Nici măcar nu rugă celelalte Puncte să-l urmeze : le ceru să alerge după el şi gata Nu se întrebă ce fel de relaţie are el cu celelalte Puncte şi nu consideră că e util să stabilească o relaţie de amiciţie cît de mică Nu se întrebă nici măcar dacă în sinea lui de Punct, le consideră pe celelalte Puncte parteneri de Univers aşa cum ar fi trebuit Chiar dacă s-ar fi gîndit să aibe şi el nişte tovarăşi de drum Punctul n-ar fi ştiut că un partener nu e neapărat un Prieten Că nu e obligatoriu ca un partener să-ţi fie prieten E nevoie de Timp să înţelegi ce este un Prieten E nevoie de experienţă ca să începi să-l meriţi, în cazul fericit în care celalalt, merită să se numească un Prieten Dacă celălalt poate fi cu adevărat un Prieten Prea complicat ! Ca un turbulent şef de oaste, punctul care tocmai stîrnise Cometa, flutură înaintea lui întregul curcubeu al unui Punct de Lumină îngrijorat, venit să analizeze situaţia, îl încălecă şi comandă tuturor celorlalte Puncte trezite din moţăiala lor dulce, un hotărît “ După mine ! Înainte ! ” Iar restul punctelor nu ezitară să se alăture buzduganului cu coadă, în număr din ce în ce mai ameţitor Năprasnic porni Cometa prin spaţiu Lovi o stea, încă una şi nu se opri nici atunci cînd aproape distruse un Soare aflat la marginea unui sfat nesfîrşit de galaxii Îngroşată cu resturile Corpurilor Cereşti tocmai exterminate , Cometa deveni o enormă torţă ce-şi fugărea propriile flăcări prin Cosmos Dacă n-ar fi existat Spaţiu în Univers, ar fi distrus probabil tot ce creaseră alte Puncte cu Timp înainte Dar Mişcarea, ca mai vîrstnică, dirijă cu abilitate amalgamul rănit al noii Comete către o parte deşertoasă a Infinitului, o zonă lipsită de Corpuri Cereşti, păstrată special pentru asemenea situaţii de urgenţă Îndemnată să alerge fără sens şi fără oprire , Cometa intră în Inerţie Atunci, fără ca cineva s-o certe sau s-o deplîngă, în deplina indiferenţă înconjurătoare, adunarea haotică ce făcuse atîta prăpăd, se destrămă la fel de repede cum se formase Iar Punctele, ruşinate, se despărţiră fără să-şi ia rămas bun Din nevoia de a aparţine cuiva, unele dintre Punctele pornite ca mistreţii la bătaie, se alăturară unor planete, altele unor sori Şi chiar dacă o parte dintre ele preferară să se mai gîndească ce vor face cu Viaţa lor şi rămaseră aninate la răscruce de drumuri, majoritatea punctelor care 4 formaseră Cometa cerură adăpost unor Căi mai vechi care le dădură sfaturi bune dacă nu chiar certitudine Iar Punctul nostru, rămase singur faţă în faţă cu Punctul de Lumină de pe spinarea căruia credea că stapînise Lumea Lung se uitară unul într-altul Lumina îi sugeră cîteva întrebări incomode : de ce a fost atît de agresiv cu Lumea din care tocmai începuse să facă parte ? Îl întrebă mai ales la ce i-ar fi servit să cucerească un Univers pe care nu-l cunoştea, iar dacă tot nu-l cunoştea, de ce a crezut că Universul i-ar fi servit la ceva…Nesuportînd întrebările şi neputînd privi multă vreme direct în Lumina Punctului de Lumină, Punctul se privi întîia oară pe sine însuşi : se văzu pe sine mic, gol şi străin Căzu în deznădejde Se simţi inutil şi se întrebă de ce a fost creat dacă nu servea la nimic altceva decît la posibila distrugere a ceea ce nu crease el Ştiind exact ce spaţii negre străbate puţinul dar bunul său gînd nou, Lumina Punctului de Lumină îi arătă o planetă în formare, care de la distanţă părea la fel de mică, de goală şi de străină ca şi el, Punctul despre care povestim Apoi îi trimese gîndul de a se îndrepta către acea planetă Punctul analiză din priviri noua situaţie din faţa lui În primul rînd planeta aceea minusculă era foaaarte departe În al doilea rînd, nu-şi închipuia ce ar avea el de făcut în preajma unei planete în formare, de ce ar trebui să pornească într-acolo Ce-l întrista cel mai mult era nesfîrşită singurătate a drumului său infinit de lung Dar pentru că începea să fie incomodat de Punctul de Lumină care-l străbătea pînă în cele mai personale gînduri Punctul care se făcuse pentru puţină vreme o Cometă distrugătoare, întoarse spatele şi se despărţi de Lumina Punctului de Lumină Nu avea intenţia să ajungă tocmai pînă la planeta aceea atît de îndepărtată dar cum tot nu avea altceva mai bun de făcut în viitorul apropiat, porni la drum Voia doar să se elibereze de orice responsabilitate Să se piardă în spaţiu Să fugă Fără să vrea, trebui să viziteze Spaţiul înconjurător Întregul din jurul lui era compus din puncte Vii sau adormite, minuscule sau colosale, punctele formau Lumi incredibile care se apropiau şi se depărtau doar pentru a face loc altora 5 Braţe uriaşe susţineau aici o Galaxie în timp ce dincolo, o pălărie extraplată părea că dansează în jurul axei sale Un abundent coş plin de fructe strălucitoare ademenea pe călător în dreapta în timp ce un nor nesfîrşit de înalt tenta la stînga pe acelaş călător să urce pe trepte bucălate ce se pierdeau în înălţimi ameţitoare… La un moment dat, în faţa lui se înălţă strivitor de înalt un turn vertical format numai şi numai din Sori strălucitori În jurul lui, Suflul aurit înconjura orizontal turnul cu ofranda unei centuri de stele, ca o splendidă cunună de flori Întreaga formaţiune părea un imens fuior de lînă lucitoare din care cineva ar fi tras infinite fire sclipitoare doar pentru a împleti de jur împrejur o cunună a căror flori erau însăşi stelele Împreună, turnul vertical şi cununa orizontală de flori formau desigur o Cruce De undeva din spaţiul deasupra, un Unic Ochi Cosmic larg deschis, privea cu atenţie din haloul său rotund, îmbibat de Lumină Impresionat, Punctul se opri şi pentru prima oară de cînd căpătase viaţă, se pierdu în negrăită admiraţie Recunoscu în Unicul Ochi Cosmic forma sferică pe care o folosise şi el la facerea Cometei de care fusese pînă nu demult atît de mîndru Care adusese atîta pagubă Pentru prima oară de cînd primise viaţă, se simţi efectiv ruşinat Şi tot pentru prima oară, dori să se gîndească la vocea interioară pe care o auzise în primele sale clipe de viaţă conştientă Să stea de vorbă cu acea voce, s-o întrebe de ce o aceeaşi formă geometrică poate avea mai multe întrebuinţări Atît făcu, se gîndi că ar dori să comunice Într-o clipă, din gîndul său confuz veni şi răspunsul : Sunt chiar în faţa ta, te uiţi la Mine Întreabă-Mă Din multele întrebări pe care tocmai voia să le pună, Punctul nu putu formula însă niciuna Se fîstîcise de emoţie Bine, continuă vocea interioară Atunci am să te întreb Eu : Vrei să-Mi faci un serviciu ? Da, se trezi că răspunde Punctul de la picioarele Crucii de stele, înclinîndu-şi fără să vrea fruntea Du-te către planeta aceea depărtată la care nu prea ai vrea să ajungi Te duci nu-I aşa ?! mai adugă dulcea voce interioară 6 Se pregătea să răspundă cînd deodată, Punctul se simţi prizonier al unei necunoscute spaime de singurătate Distanţa de străbătut i se părea de neacoperit Fără să vrea Punctul gîndi : Oare aş putea ajunge la acea planetă într-o clipă ? Da, ai putea, îl asigură vocea interioară, dar nu ţi-ar fi de nici un folos Lungimea călătoriei pe care o ai de făcut ţi-e utilă pentru a învăţa ce va trebui să faci cînd vei ajunge acolo Vei afla astfel cu ce Mă poţi ajuta, dacă vei binevoi ! Vorbea aşa de liniştitor vocea interioară a Unicului Ochi Cosmic ! Era o asemenea asigurare în pliurile sunetelor ample ale vocii încît impresionat Punctul recunoscu Da, mă voi duce , fără să poată rosti altceva Nu eşti singurul Punct pe care l-am trimes într-acolo, adăugă ştiutoare vocea Te vei întîlni pe drum cu alte Puncte şi împreună veţi avea ocazia să faceţi ceva mult mai util şi mai frumos decît o Cometă De data asta Punctul cel temător se depărtă cu certitudinea că va pleca în adevăr către planeta cea depărtată la care nu avusese de gînd să ajungă vreodată Curînd ajunse la o Cale albicioasă care fremăta de activitate Îşi luă timp să observe Ce-l impresionă cel mai mult fu mulţimea de Puncte care efectiv roiau în jurul Lumilor din drumul lui Erau aşa de ocupate, încît Punctului I se păru că toate sunt foarte fericite Şi importante Imediat se întrebă : de ce el era atît de trist şi de ce ele, celelalte Puncte erau aşa de fericite Iată o formă cosmică de care nu-i vorbise nimeni pînă atunci Fericirea Este ea o altfel de linie dreaptă ? se întrebă Punctul Este ea un cerc, o cometă, o gură adîncă plină de Lumină sau un dreptunghi ? Încercă să întrebe în jur dar nu avea pe cine Nu, Punctele îi zîmbeau dar nu aveau timp să stea cu el de vorbă Nu se lăsă păgubaş Cînd văzu un Punct mai solid aplecat peste o carte şi peste un fir plăpînd, se apropie curios: Ce este asta ? O Floare, răspunse preocupat Punctul mai solid Încerc să fac o floare nouă Uite, am aici instrucţiunile de fabricaţie dar eu încerc să mai adaug ceva din imaginaţia mea În timp ce vorbea din mîinile lui, tocmai apărea în lumina Soarelui cel mai apropiat o floare 7 Ştiu, aşa la prima vedere nu pare să aibe nimic deosebit faţă de alte flori Deosebit e că asta e prima floare pe care o duc la bun sfîrşit, prima mea floare ! Nu-i aşa că e frumoasă ?! se bucură Punctul cel solid Se întristă Punctul cel călător: Vrei să mă înveţi şi pe mine să fac o floare ?! Cum să nu ! Bineînţeles După un timp şi cîteva încercări nereuşite, Punctul călător izbuti să facă şi el o floricică Nu avea destule petale, nu mirosea în nici un fel anume, nu era nici suficient de înaltă sau de frumoasă dar nu era orice fel de floare, ci una medicinală Cînd află asta, Punctul alese cea mai aprinsă nunanţă de roşu, întinse cu grijă culoarea pe cîte petale îi reuşiseră şi o puse în buzunarul trupului său micuţ Porni apoi să întîlnească Punctele care îşi aleseseră să înveţe cum se fac ape curgătoare, păsări cîntătoare, căprioare săltătoare Se apucă încruntat de lucru Cu neaşteptată plăcere, învăţă în scurt timp să mobileze în bună companie o întreagă Planetă cu forme pline de Viaţă Mai ales, învăţă să repare tot ce stricau comete mai mici sau mai mari în drumul lor năvalnic spre nicăieri Ziua cînd isprăvi de învăţat cel puţin cum se întreţine un Univers fu o zi cu totul deosebită Se simţi atunci umplut de o senzaţie necunoscută : părea că un borcănaş plin cu miere făcută de albine sălbatice din cele mai parfumate flori exotice, se vărsase în tot interiorul lui de Punct micuţ Dulceaţa bucuriei insă, ocoli cu multă grijă intenţia lui veche de a deveni o cometă Se gîndi la Unicul Ochi Cosmic cu recunoştinţă şi apoi porni hotărît către Planeta golaşă pe care I-o aratase Punctul de Lumină Aceeaşi la care însuşi Ochiul Cosmic îl rugase să ajungă Ajunse Un Soare nou tocmai începuse să arunce raze fierbinţi împrejur iar micuţa galaxie din jurul Soarelui îi păru deodată Punctului mult mai potrivită ca dimensiune cu el însuşi decît imensitatea Universului pe care îl străbătuse Multe alte Puncte, mici sau mari, grabite sau încete, exteriorizate sau interiorizate lucraseră la Planetă înainte ca să ajungă el, aşa încît Punctului nu-I mai rămase la început decît să aleagă un loc din grădina 8 în care se afla pentru a planta roşia floare medicinală, aceea pe care o adăpostise în buzunarul trupului său micuţ Prima lui floare Cînd tocmai se pregătea să se ridice de lîngă floarea medicinală abia instalată , văzu aplecată asupra florii o frumoasă femeie Se mira admirativ de unde apăruse în grădina ei o floare atît de specială Trebuie să fie un semn bun ! îşi zise aproape cu voce tare femeia mîngîindu-şi pîntecul rotund Abia atunci, Punctul cel călător observă în miezul acelui pîntec rotunjit un corp ceresc pe care nu-l mai văzuse niciodată pînă atunci : se strîngea şi se desfăcea cu determinată regularitate doar pentru a se strînge şi a se desface din nou, fără oprire Un şirag gălăgios de puncte traversa vesel acel necunoscut corp ceresc de culoarea petalelor micii flori medicinale : roşu aprins Cine eşti tu ? întrebă cu emoţii amestecate Punctul Inima ! răspunse pe mai multe voci punctul roşu ca flacăra de lemn verde Era atît de orbitor roşul inimii din faţa lui încît fără doar şi poate electriza ca un foarte diferit Punct de Lumină Se cercetă cu atenţie Punctul dar nu văzu în sine o inimă asemănătoare Găsi în schimb înlăuntrul său o Iubire rotundă ca o coroană stelară, vie ca un Suflu aurit, de nesfîrşit ca şi spaţiile cosmice pe care le străbătuse În acel moment pentru prima oară de cînd fusese creat, Punctul se simţi cu adevărat fericit : avea pe cine iubi Această Inimă va fi a Prietenului meu, decise Punctul Voi sta lîngă el Îi voi fi alături în încercări şi pe cît îmi stă în putere, îi voi şterge din suflet fiecare tristeţe Mai ales, mă voi bucura de fiecare mulţumire a lui Voi fi Prietenul lui Am să-l încurajez să descrie Universul aşa cum l-am văzut eu Să povestească altora despre Turnul de Stele şi coroana lui orizontală de flori strălucitoare, despre Unicul Ochi Cosmic şi punctele imposibil de numărat care locuiesc în Inima de un roşu electric a Cosmosului Probabil, prietenul meu va povesti mai bine decît mine, chiar dacă şi eu aşi fi în stare să pictez Am să-l ajut cu toate puterile mele să creeze în deplină inspiraţie Voi încerca să-l învăţ că poate alege să facă orice cu viaţa lui dar cel mai preţios timp îl va folosi ca să creeze Ceva Orice 9 Categoric era bine intenţionat Punctul Din fotoliul cel mai confortabil, urmărea încîntat cum micuţul său Prieten creşte cîte un pic Veni ziua cînd ajunse pînă la marginea mesei din casa părintească, cînd primul obiect pe care puse mîna lui micuţă, fu o pensulă de pictură La îndemnul Punctului supraveghetor, mama îl urcă pe micuţ pe scaunul prea înalt şi-l aşeză la masa încăpătoare, ca să poată desena în voie Totuşi, aştepta cumva gelos să vină ziua cînd el şi numai el va fi capabil să influenţeze inima pe care sincer voia s-o protejeze pentru că realmente o iubea Un Timp, Punctul trebui să asiste complet neputincios la căutările personale ale Inimii prietenului său Degeaba încerca să iasă în evidenţă, inutil se oferea cu ajutor încercat Punctul… Înţelese că vanitatea lui de Punct înţelepţit nu avea ecou în Inima pe care voia s-o modeleze după chipul şi asemănarea lui Inima de care se ataşase atît de sentimental, avea să aibă în Timp propriul ei drum cosmic Ca orice altă creaţie cerească O singură dată, se uită adînc în ochii noului său prieten Telepatic, îi arătă întreg Universul Apoi, nu mai încercă să-l influenţeze Pentru că era sincer ataşat, Punctul deveni în fine, un partener Un real prieten Un partener sincer ca un prieten Se mulţumi să aştepte devotat lîngă întinsele pînze de pictat Cu încîntare Punctul văzu cum, sub mîna Artistului, se reaşează tot Cosmosul punct cu punct, culoare lîngă culoare între patru rame ca patru Cruci întretăiate Căci Pictorul povesti Lumea în tablouri mari, foarte mari, cu mult mai mari decît statura lui de om dar tocmai potrivite cu Harul staturii lui de Artist Creator Înăuntrul acestor rame, dacă doreşti te poţi înălţa cîteodată pe Scări Alteori, trebuie să te ridici direct, neajutat, către un nepieritor Punct central de Lumină… Dacă vei iubi exploziile corolei solare vei urca la nesfîrşit, mereu mai sus, cu mult mai sus decît cenuşiul întunecat al spaţiilor deşertoase în care sunt mînate către o fericită inerţie Cometele tuturor greşelilor noastre nedorite Iar dacă vei fi disponibil, aripile mereu deschise ale unei Cruci Cosmice te vor binecuvînta cu razele unui Suflu strălucitor 10 Într-o zi, noul Prieten al Punctului se pictă pe sine Un autoportret În mîna Pictorului , Liniile s-au lăsat din nou supuse şi s-au concentrat aspre către doi ochi melancolici, care nu se îndură să părăsească o boabă de lacrimă micuţă, strălucitoare, mereu vie Un întreg Cosmos luminos Cînd Pictorul puse ostenit pensula jos pe masa copilăriei ce se micşorase între timp , prietenul său Punctul a intervenit ; a luat cu tandreţe mîna Prietenului său, au apucat împreună pensula încă umedă şi au pornit împreună o linie foarte ondulată Cu vopsea de petale roşii au semnat împreună : Perez Celis 